**Noorte väikeprojektide toetuse kasutamise leping nr (lepingu number)**

Käesoleva lepingu, edaspidi Leping, on sõlminud Tartus (kuupäev)

1. **MTÜ Tartumaa Noortekogu ,** registrikood 80284626 , keda esindab juhatuse liige Rainer Grosberg (edaspidi Toetuse andja) ja
2. **NIMI**, isikukood (edaspidi Toetuse saaja),

edaspidi viidatud ka kui Pool või ühiselt Pooled, alljärgnevatel tingimustel:

1. **Lepingu objekt**
	1. Lepingu objektiks vastavalt projektile **„Projekti pealkiri“** on tegevused, mis on toodud Toetuse saaja esitatud taotluses, Lisa 1.
	2. Toetuse sihtotstarbeliseks kasutamiseks loetakse Toetuse mõistlikku kasutamist punktis 1.1. nimetatud kulude katmisel.
	3. Lepingu objektiks olevad tegevused teostatakse vahemikus **projekti kestusaeg** (projekti ajaline kestus kuupäevaliselt).
	4. Toetuse summa on **projekti toetussumma €** (projekti toetussumma sõnadega).
2. **Lepingu dokumendid**
	1. Lisa 1 Toetuse saaja esitatud taotlus
	2. Lisa 2 Toetuse andja poolt koostatud projekti lõpparuande vorm, mille täidab Toetuse saaja
	3. Lisa 3 Sündmuse päevakava ja osalejate nimekirja vormid, mis on tähistatud Tartumaa Noortefondi sümboolikaga. Neid vorme peab Toetuse saaja kasutama sündmuse läbiviimisel.
	4. Lisa 4 Tartumaa Noortefondi sümboolika, millega tuleb tähistada projektiga soetatud vahendid, seadmed.
3. **Toetuse saaja on kohustatud**
	1. Viima ellu Lisas 1 toodud tegevused/investeeringud 6 kuu jooksul pärast hindamiskomisjoni otsuse saamist.
	2. Kasutama Toetust säästlikult ja mõistlikult
	3. Kandma Lepingu objektiga seonduvad kulud, mis ületavad punktis 1.4 toodud toetuse summat.
	4. Enne muudatuste tegemist projekti tegevustes, ajakavas, asukohas ja kuludes teavitama sellest viivitamatult Toetuse andjat.
	5. Lubama Tartumaa Noortekogul kontrollida aruandluse õigsust, Toetuse saamise tingimuseks olevate asjaolude paikapidavust, Toetuse kasutamise sihipärasust ning muude Lepingu tingimuste täitmist.
	6. Võimaldama Toetuse andjal tutvuda Lepingu täitmisega kohapeal ilma, et sellega kaasneks Toetuse andjale lisakulutusi (sh osalustasu).
	7. Edastama Toetuse andjale informatsiooni Lepingu täitmisega seonduvate asjaolude ja probleemide kohta.
	8. Esitama pärast väikeprojekti elluviimist ühe (1) kuu jooksul Tartumaa Noortekogule originaalkuludokumendid ning projekti lõpparuande etteantud vormil.
	9. Sündmuste läbiviimise korral esitama koos lõpparuandega ürituse päevakava, osalejate nimekirja ja fotod. Kõik sündmused ja investeeringud peavad olema tähistatud Tartumaa Noortefondi sümboolikaga.
	10. Kandma Lepingu kehtivusperioodil sihipäraselt kasutamata jäänud Toetuse Tartumaa Noortekogu poolt näidatud arveldusarvele 7 kalendripäeva jooksul pärast projekti lõpparuande esitamist.
4. **Toetuse andja on kohustatud**
	1. Teavitama Toetuse saajat hindamiskomisjoni otsusest.
	2. Kandma Toetuse summas (toetuse summa) (toetuse summa sõnadega) EUR Toetuse saaja (alaealise Toetuse saaja korral täisealise mentori) arveldusarvele (arveldusarve number) (arveldusarve omaniku nimi) 7 kalendripäeva jooksul pärast Lepingu sõlmimist.
	3. Dokumentatsiooni osas olema toeks Toetuse saajale, abistama ja vastama küsimustele hiljemalt 2 päeva jooksul.
5. **Vastutus Lepingu rikkumise eest**
	1. Toetuse saaja vastutab Toetuse säästliku ja sihtotstarbelise kasutamise eest.
	2. Kui Toetuse saaja rikub Lepingu tingimusi (s.h. kasutab Toetust ebasihipäraselt, ei esita nõutavaid andmeid, informatsiooni või dokumentatsiooni või esitab eksitavaid andmeid, informatsiooni või dokumentatsiooni), siis on Tartumaa Noortekogul õigus nõuda leppetrahvi tasumist 10% ulatuses punktis 1.4 nimetatud Toetusest iga rikkumise juhu eest eraldi või nõuda Toetuse tagastamist kogumahus.
	3. Tartumaa Noortekogul on õigus rikkumisest teadasaamisel esitada kirjalik nõue leppetrahvi tasumiseks või Toetuse tagastamiseks.
	4. Eraldatud Toetus tuleb tagastada ja leppetrahv kuulub tasumisele 30 kalendripäeva jooksul nõude esitamisest.
6. **Lepingu muutmine**
	1. Lepingut võib muuta Poolte kirjalikul kokkuleppel. Lepingu muutmine vormistatakse Lepingu Lisana, mis on Lepingu lahutamatu osa.
	2. Lepingu muutmiseks teeb Lepingut muuta sooviv Pool teisele kirjaliku ettepaneku.
7. **Lepingu lõpetamine ja lõppemine**
	1. Leping lõpetatakse Poolte kirjalikul kokkuleppel.
	2. Leping lõpeb Lepingujärgsete kohustuste nõuetekohase täitmisega.
8. **Vääramatu jõud**
	1. Lepingu rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja temalt ei saanud mõistlikult oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks. Pooled ei vastuta Lepingujärgsete kohustuste mittetäitmise eest vääramatu jõu tõttu.
	2. Pool peab teist Poolt punktis 8.1. nimetatud asjaolude saabumisest ja lõppemisest koheselt informeerima.
9. **Vaidluste lahendamise kord**
	1. Lepingu täitmisel tekkivad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlus Tartu Maakohtus.
10. **Lõppsätted**
	1. Tartumaa Noortekogu kontaktisik: Lepingu ja selle täitmisega seotud küsimustes on Rainer Grosberg, e-post: noortefond.tmnk@gmail.com, tel: 5366 3421.
	2. Pooled ei tohi Lepingust tulenevaid õigusi ja kohustusi üle kanda kolmandatele isikutele teise Poole kirjaliku nõusolekuta.
	3. Leping loetakse sõlmituks, kui sellele on alla kirjutanud mõlema Poole esindajad. Leping jõustub selle sõlmimise päevast.
	4. Leping on koostatud kahes originaaleksemplaris, millest üks jääb igale Poolele.
11. **Poolte andmed**

**Tartumaa Noortekogu Taotleja**

Nimi: Rainer Grosberg Nimi:

Reg.kood: 80284626 Isikukood:

Asukoht: Uus 56 , Tartu Elukoht:

Tel: 5366 3421 Telefon:

E-post: noortefond.tmnk@gmail.com E-post:

 A/a number ja omaniku nimi: